Diari Oficial de la Generalitat Valenciana


Sumari del DOGV 6451, del 02-02-2011 (2011/954)

Informació pública del Projecte de Reparcel·lació Forçosa de la Unitat d'Execució Única Sector Marenys de Rafalcaid, del Pla General d'Ordenació Urbana de Gandia.
------------------------------------------------------------------------------------------------------------------------------------------------------------------

### Dades del document

Número de DOGV
:   6451

Data del DOGV
:   02-02-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/954


Data del document
:   10-01-2011

Organisme emissor
:   Construcciones Aviles, SL

Tipus de document
:   Anunci

Descriptors 

:   * Gandia
    * empresa privada
    * pla d'urbanisme

Informació pública del Projecte de Reparcel·lació Forçosa de la Unitat d'Execució Única Sector Marenys de Rafalcaid, del Pla General d'Ordenació Urbana de Gandia. [2011/954]  
Isabel Avilés Ortiz, major d'edat, amb DNI 35895085H, i amb domicili a aquests efectes a l'avinguda de Gandia, número 15, 46744 Real de Gandía (València), en nom i representació de l'entitat mercantil Construcciones Avilés, SL, amb NIF D77760611, amb el mateix domicili, constituïda per temps indefinit mitjançant una escriptura autoritzada pel notari de Gandia, José Iranzo Castelló, el dia 22 de juny de 1979, inscrita al Registre Mercantil de València, en el tom 273, llibre societats, secció 4a limitades, foli 82, full 5271, actua com a apoderada d'aquesta mercantil segons l'escriptura autoritzada per la notària de Gandia, María Teresa Marín Garrido, número protocol 1114, de data 28 de maig de 1997.  
Mitjançant aquest anunci fa saber a les persones interessades o afectades el que segueix:  
1. Que la mercantil compareixent va resultar adjudicatària de la condició d'agent urbanitzador del Programa d'Actuació Integrada de la Unitat d'Execució Única del Sector Marenys de Rafalcaid, del Pla General d'Ordenació Urbana de Gandia, en virtut de l'Acord del Ple Municipal de data 13 d'agost del 2009, i va signar el conveni oportú amb aquest Ajuntament en data 20 de novembre de 2009.  
2. Que en la condició esmentada i en compliment de les obligacions assumides com a tal, la mercantil Construcciones Avilés SL, va procedir a presentar davant de l'Ajuntament de Gandia el document de projecte de reparcel·lació forçosa dels terrenys inclosos al sector esmentat, en data 17 de desembre de 2010.  
3. Que mitjançant aquest anunci, i en compliment del que disposa l'article 177.1.a de la Llei 16/2005, de 30 de desembre, Urbanística Valenciana, i el 416.1.b del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística, informa de l'obertura del període d'informació pública i d'audiència als interessats en relació amb el document esmentat, pel termini d'un mes comptador a partir de la publicació d'aquest anunci en el Diari Oficial de la Comunitat Valenciana. Així mateix, es fa constar la possibilitat de consultar a l'Ajuntament de Gandia (plaça Major, 1) totes les actuacions derivades de la documentació que hi ha dipositada en aquest i de presentar, davant de l'Ajuntament, les al·legacions que estimen pertinents. També es podrà consultar el projecte esmentat a les oficines de l'urbanitzador Construcciones Avilés, SL, síties a l'avinguda de Gandia, número 15, de Real de Gandía (València), en dies laborables de 16.00 a 19.30 hores (cita prèvia: telèfon 722 247 746).  
4. Es fa constar a les persones propietàries i titulars de drets afectats, en els termes indicats en l'article 172.3 de la Llei 16/2005, de 30 de desembre, Urbanística Valenciana, l'obligació d'exhibir els títols que posseïsquen, així com de declarar les situacions jurídiques que coneguen i afecten les seues finques i que no hagen sigut recollides en el projecte de reparcel·lació sotmés a informació pública.  
5. Aquest anunci es publica, igualment, als efectes que estableix l'article 59.5 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, per a les persones que figuren en el projecte com a desconegudes o amb domicili en parador ignorat, i que en aquest cas es corresponen amb  
Relació de finques i titulars  
Parcel·la aportada Parcel·la cadastral Titular  
 4 6891103YJ4169S Luis Llorca Viñarta   
Real de Gandía, 10 de gener de 2011.- La representant: Isabel Avilés Ortiz.